Isigidimi samaxosa.

Ipepa Lamaxosa lenyanga.

Vol IX.

LOVEDALE, SOUTH AFRICA, AUGUST 1, 1879.

No. 107.

Isigidimi Samaxosa

U-SANDILE.

IBALWE NGU HONOURABLE CHARLES  
BROWNLEE.

*{Kugqityelwa imbali ebikwi Sigidimi sika  
(June)*

Wati u-Sir H. Smith kuba etembele kudumo lwegama lake wayiguqula yanto yimbi impato yabantsundu, zati zilungile pofu indawo azivelisileyo kanti uyilibalele indawo yokuhluma kwabantsundu kwelixesha lipakati kwe 1835 ne 1846, akawenza amaqinga okuze zipumelele.

Amasoldati awaye kweli lizwe ekumisweni koxolo ancitshiswa kakulu, kwaxotyiswa ama Xosa amakulu mahlanu enziwa umkosi wa- mapolisa.

Lomkosi wawuyilwe kakuhle waza wase- tyenzwa kakuhle. Asizange sibe nawo umkosi ofike kuwo nanini ngokulanda nokupelisa ubiwo lwempahla, ngokukutala nangokuzingisa emsebenzini.

Ukupulukana kwenkosi namandla ebezi- nawo, nokupulukana kwazo nenzuzo, ngo- kusuka kwaliwe ukuba zihlaulise mhlaumbi zidle umntu, kanti azinikwa mbuyekezo ngenxa yoko, kwavelisa umoya wolulo nencaso, —kwati kwakuvela umprofeti kwa Ndlambe ogama lingu Mlanjeni, zati inkosi kuba bezingakolwa yimpato zasebenza ngenteto zake zifuna ukuwahlokohlela ebugwenxeni nasekulweni ama Xosa.

Kwiminyaka yokuqala yomitatu yokulaula kwetu ama Xosa izinto zaquba ngohlobo olwanelisayo kanye. Kute kowesine umnyaka, kwakungena inteto zika Mlanjeni, kwabonakala imiqondiso yentswela kululamela izipatamandla nokuzicasa.

U-Sandile waya kumbona umprofeti wa- mkutaza wamomeleza ngendlela zonke. Kwaqala kaloku ukuti u-Commandant Davis atintelwe ngabantu abaxolileyo ekwenzeni imfanelo yake. U-Sandile wabizelwa e-Qonce kusitiwa makeze kutyila ukuzipata kwake pambi ko Sir H. Smith, wati uyoyika, akeza. Ndatunywa kuye, ndamxelela okokuba akasokwenziwa nto, wati yena ukupeudula, wake weyeliselwa okunye, akangebuye aye ebizelweni, wala kwapela ukuya kubonana ne Ruluneli. Noko u-Tyali namanye

amadoda ake apambili ayemzama akancedanga nto. U-Sir H. Smith uteke uyamkupa ebukosini u-Sandile, kanti ebengenabukosi kade buvunyiweyo, ebesiti kuzo zonke izinto atobele umpatiswa wemicimbi yakwa Ngqika.

Kwakuba kungafezi nto ukukupa ebukosini i-Ruluneli igqibe kwelokuba ihlangane nenkosi zama Ngqika e-Fort Cox (e-Mkubiso). Zibeko kakulu inkosi lomini zahlangana ne Ruluueli zineqela elikulu labantu bazo. Bababaninzi abatetayo bevakalisa ukumtobela kwabo u-Rulumente, no Maqoma oyena mntu wateta kakulu wahlaba kwakwelo zwi lokutobela u-Rulumente.

I-Ruluneli ifike yaxelela intlanganiso umvuzo oya kunikwa umntu obambe u-Sandile, yati mayikutshwe imipu eyayipetwe ngu Tsolekile nabantu bake lamini babexobele u-Commandant Davis. U-Sandile wayevuma ukuba imipu mayikutshwe, nokuba yenye into ebizwayo kuye wayevuma ukuyenza, into awayeyala kukubonakala pambi kwe Ruluneli kupela. Wala u-Maqoma ukuba kubeko into eyenziwa ngama Xosa yokuxolisa, kuba wayeselelungiselela ukuba kuliwe. Wayesiti, nge Yezembe bekusitiwa uyageza kuya kubonakala namhla ukuba aka- gezi.

Ndingake ndifake izwana apa lokuti, u- Maqoma wayeyicasile kakulu imfazwe Yeze- mbe, kwada kwafuneka ukuba abe bunyanzelwa ukufuduswa kwake e-Bofolo, ukufa kwalo. Akubonakali nto ikukulwa wayenzayo ngalo mfazwe kuba waye geza mhlaumbi ezigezisa. Wati xa kuqala ukutetwa ezokuxola kwalo wabonakala egaleleka ekampini yetu engati upambene ingqondo. Ude emzuzwini wasiwa e-Bayi, egcinwa kuba kubonwa engayeki ukumana ukuhamba ezweni. Waye se Bayi apoke ukuqala kuka Sir H. Smith ukuza emdeni.

Kusike kwema ngo Maqoma, ayakutshwa imipu, kwatiwa ku Sandile makangagobi uya kuxaswa ngama Ngqika kwanezinye izizwe.

U-Sir H. Smith wati kuba ekolwe zezonteto zo Maqoma nabanye, zokuba bona batobele u-Rulumente, wagqiba kwelokuba emke e-Fort Cox apo waye qokelele umkosi omalunga kwiwaka lamadoda. Ubuye wabona ukuba makake akupe umkosi ukweze i-Xesi; utumele amadoda akumakulu amahlanu ukuba enjenjalo. Kute nge 24 ka December 1850 xa lomkosi ukwingxingwa

yentsunguzi enqabileyo (i-Booma Pass) awu- wela ama Xosa. Yenjenjalo ukuqala kwayo imfazwe ye 1850 (eka Mlanjeni) yabako kwada kwafika u-March 1853.

Ngalo mfazwe ama Xosa awonakalisa wonke lomandla wase mpumalanga ada aya kuma nge Somerset, esiti kuzo zonke indawo ahamba kuzo, abulale abantu kunene, atimbe impahla ehambayo abete atshayele, atshabalalise kuti tu engahambiyo.

Ngegama kwakusitiwa ngu Sandile oyintloko kolo luvuko, kodwa imikosi yayipetwe ngu Maqoma, ikwanguye ocinga amaqinga namacebo okulwa, ehleli e-Mtontsi apo wahlala ixesha elingapezu kwenyanga ezilishumi elinesibozo, simzama singenako ukumkupa.

Ekupeleni kwalemfazwe ama Ngqika agxotwa kweli lizwe lase Tyume ne Xesi elino Matole nentaba ezinqabileyo, kwamiswa lendlela inkulu isinga kwelipezulu ukuba ibe ngumda wawo ngase ntshonalanga, oko kukuti, lendlela ipuma e-Qonce isiya kwa Komani avunyelwa ukuba ngase mpumalanga kwalo ndlela ade aye kuma nge Nciba. Ate noko apantsi kwama Ngesi ama Ngqika inkosi zanikelwa igunya lokubapata abantu bazo ngokwemiteto yabantsundu.

U-Sandile wapulukana nesona siqendu sihle elizweni lake, kodwa wayifumana into awayesilwela yona, ukuwapata ama Ngqika engapazanyiswa ngandawo kwa Rulumente, kwada kwafika unyaka we 1856. Ngalonyaka u-Sir G. Grey wafuna iqinga lokupelisa lento yokuti abantsundu behleli emhlabeni wama Ngesi babe noko belaulwa zinkosi zabo ngokwesiko labantsundu. Unqopisene nenkosi namadoda apambili ukuba uyakuza- mkelisa imali etile ngomnyaka zize zona zincame lomalungelo zaziwanikwe nge 1853.

Ngomnyaka we 1856 kwaqala ukuxelwa kwenkomo. Ndakuva, ukuba lento yo No- ngqause ayiqalwanga ngu Rili, yaqutywa yanyanzeliswa nguye. U-Maqoma no Mha- la zazi zinkosi awaye sebenza ngazo nganeno apa u-Rili.

Ndandite kwasentloko u-Sandile neqela lamadoda apambili ndabahlula abangena ekububiseni inkoino zabo namazimba abo. Endingaziyo nokuba kungenxa yokona nokuba kungenxa yokuba u-Sandile ebendibikela konke okwenziwayo engandifihleli nto, lento washiywayo u-Sandile ngu Rili kwatenjwa